ปิดซ่อม
พิพิธภัณฑ์ธนาคารแห่งประเทศไทย เปิดให้บริการมาได้ 20 กว่าปีแล้ว สถานที่ตั้งอยู่ในตำหนักใหญ่ วังบางขุนพรหม และตำหนักใหญ่วังเทวะเวสม์ ภายในบริเวณธนาคารแห่งประเทศไทย
10 ม.ค. 2560

พิพิธภัณฑ์ธนาคารแห่งประเทศไทย เปิดให้บริการมาได้ 20 กว่าปีแล้ว สถานที่ตั้งอยู่ในตำหนักใหญ่ วังบางขุนพรหม และตำหนักใหญ่วังเทวะเวสม์ ภายในบริเวณธนาคารแห่งประเทศไทย 
ปกติธนาคารแห่งประเทศไทยจะเปิดให้เข้าชมทั้งที่เป็นรายบุคคล หรือเป็นหมู่คณะได้ โดยไม่เก็บค่าบริการเข้าชม เพียงแต่ต้องทำหนังสือขออนุญาตเข้าชม ถ้าเป็นวันจันทร์ถึงวันศุกร์ โดยเปิดให้เข้าชมเวลา 09.00-12.00 น. และ 13.00-16.00 น. 
ส่วนวันเสาร์นั้น เปิดให้ประชาชนทั่วไปเข้าไปได้โดยไม่ต้องจองล่วงหน้า 
แต่นับจากเดือน ก.พ.-พ.ค. 2560 ธนาคารแห่งประเทศไทยต้องปิดพิพิธภัณฑ์ชั่วคราว เพื่อปรับปรุงและบำรุงรักษาวัตถุที่ใช้จัดแสดง ซึ่งเป็นไปตามการดูแลรักษาตามปกติ
ใครจะเข้าชม ขอให้อดใจรอหน่อย